《登岱四首 其二》
明代·赵鹤

一上遥岑万丈苍，天风应为袭衣裳。鸡鸣往往看东日，人语时时到下方。

云暗钟声连海树，春浮花气入山堂。四时未歇登游兴，翻说崖禽唤客忙。

作者简介：扬州府江都人，字叔鸣，号具区。弘治九年进士。授户部主事，历郎中，累官至金华知府，以忤刘瑾遭谪，终山东提学佥事。生平好学不倦，晚注诸经，考论历代史，正其谬误。诗耻凡语，爱谢灵运、孟郊及元刘因。有《金华正学编》、《书经会注》、《维扬郡乘》、《具区文集》、《金华文统》等。